CELEX: 32015D0567
Language: da
Date: 2015-04-07 00:00:00
Title: Kommissionens gennemførelsesafgørelse (EU) 2015/567 af 7. april 2015 om ændring af bilag I til beslutning 2003/467/EF for så vidt angår erklæring af Litauen som en officielt tuberkulosefri medlemsstat for så vidt angår kvægbesætninger (meddelt under nummer C(2015) 2161)  EØS-relevant tekst

9.4.2015   
            
            
               DA
            
            
               Den Europæiske Unions Tidende
            
            
               L 93/69
            
         KOMMISSIONENS GENNEMFØRELSESAFGØRELSE (EU) 2015/567
   af 7. april 2015
   om ændring af bilag I til beslutning 2003/467/EF for så vidt angår erklæring af Litauen som en officielt tuberkulosefri medlemsstat for så vidt angår kvægbesætninger
   
      
         (meddelt under nummer C(2015) 2161)
      
   
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets direktiv 64/432/EØF af 26. juni 1964 om veterinærpolitimæssige problemer ved handel inden for Fællesskabet med kvæg og svin (1), særlig punkt 4 i bilag A.I, og
   ud fra følgende betragtninger:
   
               (1)
            
            
               Direktiv 64/432/EØF finder anvendelse på handel i Unionen med kvæg. Heri fastlægges, på hvilke betingelser en medlemsstat kan erklæres officielt tuberkulosefri for så vidt angår kvægbesætninger.
            
         
               (2)
            
            
               I kapitel 1 i bilag I til Kommissionens beslutning 2003/467/EF (2) findes en liste over, hvilke medlemsstater der er erklæret officielt tuberkulosefrie for så vidt angår kvægbesætninger.
            
         
               (3)
            
            
               Litauen har forelagt Kommissionen dokumentation for, at betingelserne i direktiv 64/432/EØF for officielt tuberkulosefri status for så vidt angår kvægbesætninger er overholdt på hele landets område. Derfor bør det erklæres som en officielt tuberkulosefri medlemsstat for så vidt angår kvægbesætninger.
            
         
               (4)
            
            
               Listen i kapitel 1 i bilag I til beslutning 2003/467/EF bør derfor ændres til også at omfatte Litauen.
            
         
               (5)
            
            
               Foranstaltningerne i denne afgørelse er i overensstemmelse med udtalelse fra Den Stående Komité for Planter, Dyr, Fødevarer og Foder —
            
         VEDTAGET DENNE AFGØRELSE:
   Artikel 1
   Bilag I til beslutning 2003/467/EF ændres som angivet i bilaget til nærværende afgørelse.
   Artikel 2
   Denne afgørelse er rettet til medlemsstaterne.
   
      Udfærdiget i Bruxelles, den 7. april 2015.
      
         
            På Kommissionens vegne
         
         Vytenis ANDRIUKAITIS
         
            Medlem af Kommissionen
         
      
   
   
      (1)  EFT 121 af 29.7.1964, s. 1977/64.
   
      (2)  Kommissionens beslutning 2003/467/EF af 23. juni 2003 om fastlæggelse af kvægbesætningers status i visse medlemsstater eller regioner i medlemsstater som officielt fri for tuberkulose, brucellose og enzootisk kvægleukose (EUT L 156 af 25.6.2003, s. 74).
   
      BILAG
      Kapitel 1 i bilag I til beslutning 2003/467/EF affattes således:
      
         »KAPITEL 1
         
            Medlemsstater, der er officielt tuberkulosefrie
         
         
                     ISO-kode
                  
                  
                     Medlemsstat
                  
               
                     BE
                  
                  
                     Belgien
                  
               
                     CZ
                  
                  
                     Tjekkiet
                  
               
                     DK
                  
                  
                     Danmark
                  
               
                     DE
                  
                  
                     Tyskland
                  
               
                     EE
                  
                  
                     Estland
                  
               
                     FR
                  
                  
                     Frankrig
                  
               
                     LV
                  
                  
                     Letland
                  
               
                     LT
                  
                  
                     Litauen
                  
               
                     LU
                  
                  
                     Luxembourg
                  
               
                     HU
                  
                  
                     Ungarn
                  
               
                     NL
                  
                  
                     Nederlandene
                  
               
                     AT
                  
                  
                     Østrig
                  
               
                     PL
                  
                  
                     Polen
                  
               
                     SI
                  
                  
                     Slovenien
                  
               
                     SK
                  
                  
                     Slovakiet
                  
               
                     FI
                  
                  
                     Finland
                  
               
                     SE
                  
                  
                     Sverige«